
ΜΑΘΗΤΙΚΟΣ ΔΙΑΓΩΝΙΣΜΟΣ ΕΠΙΚΟΙΝΩΝΙΑΣ ΤΗΣ ΕΠΙΣΤΗΜΗΣ
«SCIENCE UNFOLD 2026»

1. ΔΙΚΑΙΩΜΑ ΣΥΜΜΕΤΟΧΗΣ
Στον διαγωνισμό μπορούν να συμμετέχουν μαθητές και μαθήτριες Γυμνασίων, Λυκείων και Τεχνικών και Επαγγελματικών Σχολών Εκπαίδευσης και Κατάρτισης (ΤΕΣΕΚ) που φοιτούν σε δημόσια ή/και ιδιωτικά εκπαιδευτικά ιδρύματα, τα οποία έχουν νόμιμη έδρα στις περιοχές που ελέγχει η Κυπριακή Δημοκρατία.

2. ΗΜΕΡΟΜΗΝΙΑ ΚΑΙ ΧΩΡΟΣ ΔΙΕΞΑΓΩΓΗΣ
Ο διαγωνισμός θα πραγματοποιηθεί την Παρασκευή, 25 Σεπτεμβρίου 2026 στους χώρους της Κρατικής Έκθεσης Κύπρου στη Λευκωσία, στο πλαίσιο της εκδήλωσης «European Researchers’ Night 2026», μεταξύ των ωρών 15:00-19:00. Οι διαγωνιζόμενοι/ες θα λάβουν περισσότερες πληροφορίες για την ακριβή ώρα παρουσίασής τους κοντά στον χρόνο διεξαγωγής του διαγωνισμού. 

Σε περίπτωση αυξημένου ενδιαφέροντος που δεν θα επιτρέπει τη συμμετοχή όλων όσοι υπέβαλαν αίτηση συμμετοχής, θα τηρηθεί σειρά προτεραιότητας σύμφωνα με τον χρόνο υποβολής της κάθε αίτησης συμμετοχής και αναλογικά του πλήθους των αιτήσεων συμμετοχής κάθε κατηγορίας.  

3. ΑΙΤΗΣΕΙΣ ΣΥΜΜΕΤΟΧΗΣ
Οι αιτήσεις συμμετοχής για τις τρεις κατηγορίες που καλύπτει ο διαγωνισμός: Γυμνάσια, Λύκεια και ΤΕΣΕΚ, θα πρέπει να αποσταλούν ηλεκτρονικά μέχρι την Τετάρτη, 16 Σεπτεμβρίου 2026 και ώρα 15:00, μέσω του συνδέσμου εδώ.

4. ΘΕΜΑ/ΣΤΟΧΟΣ ΔΙΑΓΩΝΙΣΜΟΥ
O διαγωνισμός «Science Unfold» έχει στόχο να προκαλέσει τους μαθητές/τριες να ασχοληθούν με ένα επιστημονικό θέμα της επιλογής τους και να το επικοινωνήσουν στο ευρύ κοινό. Το θέμα επιλογής των διαγωνιζόμενων θα πρέπει να σχετίζεται τουλάχιστον με μια από τις θεματικές της εκπαιδευτικής προσέγγισης STEAM (Science, Technology, Engineering, Arts and Mathematics), στις οποίες είναι αφιερωμένος ο διαγωνισμός για το 2026. Κεντρικό θέμα του διαγωνισμού για το 2026 είναι: «STEAMing Through Time! Πώς η έρευνα και η καινοτομία άλλαξαν τον κόσμο μας».

5. ΚΑΝΟΝΕΣ ΔΙΑΓΩΝΙΣΜΟΥ
· Οι διαγωνιζόμενοι/νες στο «Science Unfold» καλούνται να επιλέξουν και να παρουσιάσουν ένα θέμα στην πρακτική του διάσταση, όπως για παράδειγμα μια εφεύρεση, εφαρμογή, κτλ. που να σχετίζεται με την επιστήμη, την έρευνα και την καινοτομία, να εντάσσεται σε τουλάχιστον μια εκ των θεματικών της προσέγγισης STEAM και να έχει συμβάλει καθοριστικά στην αναβάθμιση της ποιότητας ζωής των ανθρώπων σε παγκόσμιο επίπεδο. 
· Στην παρουσίασή τους, οι διαγωνιζόμενοι/νες, θα πρέπει με πληρότητα, σαφήνεια και αποτελεσματικότητα να:
· Περιγράψουν το πρόβλημα που υπήρχε και το οποίο έλυσε το αντικείμενο της παρουσίασής τους
· Εξηγήσουν πώς το αντικείμενο της παρουσίασής τους έλυσε το πρόβλημα
· Σχολιάσουν την επίδραση του αντικειμένου της παρουσίασής τους στην κοινωνία
· Εμπνεύσουν τους παρευρισκόμενους και τους κριτές για την αξία της επιστήμης, της έρευνας και της καινοτομίας.
· Η παρουσίαση πρέπει να έχει μέγιστη χρονική διάρκεια τα τρία (3) λεπτά. 
· Η γλώσσα της παρουσίασης μπορεί να είναι η Ελληνική ή Αγγλική.
· Μπορεί να χρησιμοποιηθεί PowerPoint, μέχρι και τρείς (3) διαφάνειες, το οποίο μπορεί να περιλαμβάνει κείμενο ή/και γραφήματα ή/και εικόνες. Ενθαρρύνεται η χρήση παραδειγμάτων από την καθημερινότητα για ενίσχυση της κατανόησης του αντικειμένου της παρουσίασης, καθώς και η εμπλοκή του κοινού κατά τη διάρκεια της παρουσίασης. 
· Η κάθε συμμετοχή στον διαγωνισμό είναι ατομική, συνεπώς δεν επιτρέπεται η συμμετοχή ομάδων. 

6. ΚΡΙΤΗΡΙΑ ΔΙΑΓΩΝΙΣΜΟΥ
	Κριτήριο
	Βαρύτητα

	Συνάφεια της παρουσίασης με τους στόχους του διαγωνισμού
	20%

	Ακρίβεια και σαφήνεια του επιστημονικού περιεχομένου της παρουσίασης 
	30%

	Σύνδεση της παρουσίασης με τον κοινωνικό αντίκτυπο
	30%

	Ικανότητα και αποτελεσματικότητα στη χρήση εκφραστικών μέσων (επικοινωνία της επιστήμης)
	20%



7. ΥΠΟΣΤΗΡΙΞΗ
Όσοι/ες διαγωνιζόμενοι/νες επιθυμούν να λάβουν καθοδήγηση και συμβουλευτική υποστήριξη για το περιεχόμενο της παρουσίασής τους, μπορούν να απευθύνουν το αίτημά στους στο ΙδΕΚ αποστέλλοντας έγκαιρα σχετικό μήνυμα στην ηλεκτρονική διεύθυνση: ERN@research.org.cy.

8. ΥΠΟΒΟΛΗ ΠΑΡΟΥΣΙΑΣΕΩΝ
Όσοι/ες διαγωνιζόμενοι/νες θα επιλέξουν να αξιοποιήσουν PowerPoint, θα πρέπει να αποστείλουν την παρουσίασή τους στην ηλεκτρονική διεύθυνση: ERN@research.org.cy μέχρι την Τετάρτη, 23 Σεπτεμβρίου 2026 και ώρα 15.00, αναγράφοντας στο θέμα: Διαγωνισμός «Science Unfold 2026». 


9. ΒΡΑΒΕΥΣΗ  
Θα βραβευθούν οι τρεις πρώτοι/ες σε βαθμολογία διαγωνιζόμενοι/νες σε κάθε μια εκ των τριών κατηγοριών (Γυμνάσια, Λύκεια, ΤΕΣΕΚ) σε ειδική τελετή που θα πραγματοποιηθεί στις 25 Σεπτεμβρίου 2026, μετά την ολοκλήρωση του διαγωνισμού. Η Κριτική Επιτροπή του διαγωνισμού διατηρεί το δικαίωμα να μην αποδώσει βραβεία σε οποιαδήποτε θέση και σε οποιαδήποτε κατηγορία. Οι βραβευθέντες/βραβευθείσες θα λάβουν δωροκουπόνια αξίας €300, €200 και €100 αντίστοιχα, τα οποία θα μπορούν να εξαργυρωθούν σε κατάστημα τεχνολογίας.

10. ΠΛΗΡΟΦΟΡΙΕΣ
Για περισσότερες πληροφορίες μπορείτε να επικοινωνείτε με το ΙδΕΚ στο ηλεκτρονικό ταχυδρομείο: ERN@research.org.cy και στο τηλέφωνο: 22205000.




Η εκδήλωση «European Researchers’ Night 2026» υλοποιείται στο πλαίσιο του έργου «CELEBRATE 2.0 - TWO DECADES OF STEAM-POWERED INSPIRATION» (Αρ. Συμβολαίου 101305572) το οποίο χρηματοδοτείται από την Ευρωπαϊκή Επιτροπή στο πλαίσιο του Προγράμματος «Ορίζοντας Ευρώπη» για Έρευνα και Καινοτομία 2021-2027.

